Tamddult

**Tamddult** nɣ **Tamdult** nɣ **Tamddult n Waqqa** nɣ akkʷ **Tamddult wwaqqa** tga tiɣrmt tamɣribt taqburt inɣuban, ttyussan tmddult dar imaziɣn n iffus mas tnɣuba ddaw ufus n Mḥnnd u Ɛli Amnṣag. Tlla tɣrmt n tmddult g tama n tɣrmt n waqqa, taggug fllas s 13 kilumitr, isagurn n tmddult suln g iggi n yat tukart imẓẓin g wammas n uzaɣar n tgrawt n tuzunin, Tugt n id bumzruy zun Lbkri, Lyaɛqubi d Lḥasan Lwazzan ar ttinin mas tuṣka n tmddult tlla g tasut tiss 9 dat tlalit, tddr ar tasut tiss 16 dat tlalit llig tt ixla Mḥnnd u Ɛli Amnṣag g uzmz n Isaɛdiyn,

## Tasnaẓɣuṛt
G udlis n "Kitab Al asma" n Ibn Tunart, "Tamdult" nɣ "Tamdwult" tga "Tamɣart f ikcm urgaz, ur sul tgi tafruxt".

## Tuṣka
Ar ttinin ayt umzruy mas tlla tuṣka n tmddult g tusut tiss 9 dat tlalit g uzmz n tuṣka awd n tɣrmt n iglmusn, f ufus n Ɛbdllah u Dris, agllid n Sus, Aɣmat, Nnfis d tmazirt n Imṣmudn nɣ Imẓmudn, Maca id bu umzruy yaḍnin ar ttinin mas tamddult tqqbur f usakud ad, d mas Ɛbdllah u Dris (ɛbdllah bn dris) is ka yuls tuṣka i tɣrmt n Tmdult acku tga aɣaras n tsbbabt n wurɣ sg uzmz n ifiniqn, Ḍaṛt tasut tiss 9, tẓḍaṛ tamddult ad dars yili kra n ism yaḍni g isaɣuln iqqburn,

Id bumzruy ur msackan f yan wawal, acku ur illi kra n usaɣul ittyaran isawaln f usakud n tuṣka n tɣrmt n tmddult, Ayad ad yujjan iwaliwn ad igutn f usakud n tuṣka: llan id bumzruy ittinin mas tuṣka nns tlla g uzmz n Ayt Dris, yili ma ittinin mas tlla tuṣka nns ḍaṛt ukccum n lislam s Lmɣrib, yili ma ittinin mas tlla ḍaṛt tlalit n saydna Ɛisa. 

Bu umzruy d uslmad Muḥmmad Ḥndayn, g udlis nns ''Tamddult'' (adlis) yufa g umzruy kigan n tmatarin ittinin mas tuṣka n tmddult tlla ḍaṛt n Ayt Dris, tili ḍaṛt ukccum n lislam s Lmɣrib. Ar ittini Muḥmmad Ḥndayn mas tettyawṣka tamddult zɣ dar udayn imɣribin g uzmz da ɣ srsn tirsal n tugt n tɣrmin yaḍnin zun tiɣrmt n Baga g Trudant d tɣrmin yaḍnin g Waqqa, acku udayn g uzmz ann fkan afus i tsbbabt d tdamsa, slawan g uzmz n ifiniqn, ayann a f ẓḍaṛn udayn ad gn imsdagn n tmddult, tg nit tmdint ad yan wammas imqqurn n tsbbabt d tdamsa n urɣ d imɣuzn lanin atig, tili f uɣaras gr tɣrmt n Iglmusn d Udaɣust,

Msackan akkʷ id bumzruy mas imɣuzn ad igan aẓuṛ n tmddult nttni ad yujjan tamddult ad tettyussan, tajj ula willi tt iṣkan ad tt srsn g udɣar nna g tlla. Tamddult gis anas, zzng d udrim, talɛddadt tga adɣar n umɣiz (nɣ amzɣuz) amqqṛan g tmddult, ar zgis d ssufuɣn kigan n imɣuzn, Tettyussan tmddult s taẓult dɣ nttat, Imɣizn n udrim umẓn munn akkʷ d udrar n iɛddadn d udrar n giliz d udrar n buwdadn,

G tusutin tinammasin, sawln kigan n id bumzry f tɣarasin n uswwuri n umɣuz g tmddult zun Lbkri d Lwaṭwaṭ, fkan aglam n imɣuzn d tɣarasin n uswwuri nnsn,

## Ḍaṛ sskka
Ufan imassann n tṛkyulujit g isagurn n tmddult imassn n tmguri n idrimn g tusutin tinammasin, tiɣuṛiwin ittuyskarn ar mmalnt mas imṛabḍn ad gis iskrn ḍaṛ sskka, Ar gis sgaddan adrim n imṛabḍn da mi gan s ism *"lriaḍ"* nɣ *"lqṛaṛit"*, Tasutin tinammasin gant tasutin n tdamsa n wurɣ, anas d udrim, mayan a f ddan akkʷ id butaṛkyulujit mas adrim n imṛabḍn iga win wurɣ d wanas, 

## Igrramn

Sg isagurn illan g tmddult, illa yan ugrram sul ibddan s wass ad, ad t igan d ugrram ilan sin ismawn, illa ma ittinin mas iga asml n yan ugʷrram uday ism nns Ṣamwil Cnawil ar as ttinin ayt tuzuni *Sidi Cnawil*, yili mad ittinin mas iga asmḍl n sidi Muḥmmad u Ɛbdllah, Agʷrram gis lqbbt ittyawbnan s uẓṛu d wakal, yili g wammas nns yan uṣmḍl iɣzzifn, ilkm g taɣzi nns 6 mitru. S wass ad ar skarn imzdaɣn n tuzunin Lmɛṛuf g ugʷrram ad, ilin darsn tugt n taɣalin f ugʷrram zun asujji,

## Ardal

Tallast akkʷ ittuyssann f urdal n tmddult, tga tt tallast n umaway umrin Mḥnnd u Ɛli Amnṣag, tallast a ad igan taxndallast acku ur tsawil f tmntal iwddjan Mḥnnd u Ɛli Amnṣag ad irdl tiɣrmt n tmddult, 

Tallast tamiwant n urdal n tmaziɣt: 

Tallast ad ar tsawal f yan urgaz zɣ imzdaɣn n tmdult, iga yan urgaz iɛdln assaɣ nns sidi Ɛli u Yuns, asmḍl nns illa g tmazirt n unammr iɣccan g tnara n thala g tmazirt n Sus, ass ad iga sidi Ɛli u Yuns agʷrram g tmazirt da g ittyamḍal, tallast ar ttini mas sidi Ɛli u Yuns dars 7 n tfrxin, ar tnt ttḥqqaṛn ayt tmazirt acku tiwtmin ka ad gant, sidi Ɛli u Yuns dars yat taɣult ar tt ikkrz g tuzunin ar gis ittfllaḥ, yan wass yat zɣ twtmin tfka as immas imkli ad tawi i babas g igran (g taɣult nns), mmaggarnt ifrxan n usun g uɣaras kksn as imkli jdrn t (kmḍn t), taḍu s tgmmi nns, tfk as d immas imkli yaḍn kksn as t daɣ ifrxan n usun g ubrid, ar tiss 7 n tkkal, tfka as d immas imkli tga as d ilammn ɣ uflla i imkli afad ad as t ur kksn ifrxan n usun, alliɣ nn tlkm babas g igran, izzf imkli yaf nn ilammn g iggi n uɣrum ilmma ina as: 

trar fllas illis, tnna as:

Ilkm nn sidi Ɛli u Yuns dar Mḥnnd u Ɛli Amnṣag, yaf t inn dars ssibɛ, ilul dars kra n ufrux iskr as tafugla n tlalit, Isawl Mḥnnd u Ɛli Amnṣag i twayya nns, inna as is kullu ccan middn, taggi d twayya, tnna as:

iffuɣ d umnṣag ilkm d Ɛli u Yuns inna as: 

isawl daɣ Sidi Ɛli u Yuns:

iɛawd umnṣag isawl i Sidi Ɛli u Yuns:

isawl sidi Ɛli u Yuns:

isawl Mḥnnd u Ɛli Amnṣag:

isawl Sidi Ɛli u Yuns:

isawl Mḥnnd u Ɛli Amnṣag:

ibrrḥ Mḥnnd u Ɛli Amnṣag g tmazirt ns:

lliɣ izri imalass yili daɣ uḥwac g tmddult, ilkm ukabaṛ n ɛli amnṣag s tmddult, ilint tfrxin n sidi Ɛli u Yuns g uḥwac, akznt sin middn sg ukabaṛ n Mḥnnd u Ɛli Amnṣag, tsawl yat gisnt:

tigira:



Idlisn n umzruy ar sawaln f snat tikkal n urdal, ardal g uzmz n ayt dris, d urdal yaḍni g uzmz n Ayt Mrin, tallast tamaziɣt ar tsawal f urdal wiss sin nna iskr Muḥmmad u ɛli amnṣag da d ikkan Ayt Ṛṛxa, 

Bumzruy Muḥmmad ḥndayn, g udlis nns *tamddult anmuggar n tɣrma tamɣribit-tatargit*, dars tannayt yaḍn: ardal n tmddult dars kigan n tmntal, tamzwarut, igatt imnɣi ingr tasmuni n taḥggʷat d tasmuni n tgizult g tusut tiss 14 dat tlalit, zun tiɣrmt n igli g tama n trudant, da f ikka urdal ula ntta g imnɣan n tḥggʷat d tgizult, tamntilt tiss snat iga tt mas tasut tiss 14 tga tasut n urggig d tmaɣt g Sus.

## Tamdyazt n urdal n tmddult
tallasn n urdal n tmddult n waqqa s uɣanib n mass umrzu muḥmmad dawud u bṛik

## Tamddult n wass ad

Mqqar iɣbala n umzruy ar ttinin mas tiɣrmt n tmddult tkka tt inn tga tiɣrmt ilan tamsdagt srs izrin, tg ammas adamsan, acku ttyussan s tsbbabt n urɣ d nnqqṛt d kigan n imɣuzn ilan atig, macc ass ad ur gis d iɣama amya sg mayad, ass ad tga iẓṛan d yan mnnaw n igudar ibiddn mgal assrcu n unẓaṛ d tafukt,

## Ẓṛ uggar
*tidri
*agadir n fniqqs
*waqqa
*taẓṛut
*igli

## Tisaɣulin